Grahovsko polje (Bosna)
<s>Grahovsko polje je kraško polje u Bosni i Hercegovini, na području opštine Bosansko Grahovo.</s><s>Okruženo je planinama: Dinara, Uilica, Jadovnik, Šator i Staretina.</s>

<s>Sastoji se iz nekoliko manjih cjelina (polja): Resenovačko, Pašića, Crnoluško i Ždralovac.</s><s>Nalazi se na nadmorskoj visini od 708 – 873 m  i proteže se od sjeverozapada ka jugoistoku u dužini od 45 km i širini od 10km.</s><s>Na jugu je Ždralovac i Livanjsko polje do Livna , a na sjeveru iz Resenovačkog polja pruža se prevoj prema Drvaru ( Ploče 985 m nadmorske visine ) i uvala ka Srbu.</s><s>Prevoj preko Stožišta između Dinare i Uilice ( Derala 965 m nadmorske visine ) je prolaz na zapad prema Kninu.</s><s>Tičevska visoravan (1098 m nadmorske visine ) je prolaz na istok ka Glamoču.</s>

<s>Na području Grahovskog polja značajno je nalazište gline za proizvodnju cigle i crijepa koje je eksploatisano više od 50 godina a danas nije u funkciji proizvodnje.</s><s>Polje je pretežno pogodno za stočarstvo.</s>

<s>U hidrografskom pogledu Grahovsko polje podjeljeno je na slivove Crnog i Jadranskog mora.</s><s>Vododijelnica je u mjestu Begovac poznat u narodu pod nazivom Dijelovi.</s><s>U polju je prirodno Pečenačko jezero, i vještačko jezero u Borovači.</s><s>Grahovsko polje je pod uticajem mediteranske i kontinentalne klime, sa dugim i jakim zimama i kratkim i toplim ljetima.</s><s>Ovo područje zbog svog položaja ima veoma veliki broj sunčanih dana u godini.</s><s>U pogledu  godišnje količine padavina ovo  područje nalazi se pod jačim  utjecajem  strujanja  sa  mora, te  količina padalina  ukazuje  na  humidni  karakter  klime.</s>

<s>Polje je podložno periodskim poplavama, što je karakteristično za kraška polja.</s><s>S vremenom, voda se povlači s površine, a ostaju biološki vrijedna vlažna staništa (blato) i močvarni dijelovi obrasli teško prohodnim tršćacima, šašicima ili cretovima.</s><s>Naselje Kazanci (Gornje i Donje) ime je dobilo po jednom od najvećih ponora u polju koji podsjeća na „kazan“ (kotao), i nema veze sa izradom kazana.</s><s>Kazanačko blato se spominje u novinarskim izvještajima iz 1943. godine, kada su u njemu stradali dijelovi italijanske divizije Sasari.</s><s>Na ušću vode u kazanački ponor i danas ima nekoliko vodenica, koje su vršile usluge mjesnom stanovništvu meljući žito.</s>

<s>Pećina Ledenica 
Uz obilje kraških tvorevina, u krečnjačkom masivu Stražbenice u području sela Resanovaca nalazi se jedan od najvećih speleoloških sistema u Bosni i Hercegovini.</s><s>Tu je pećina Ledenica, vjerovatno najljepša i najbogatija pećina u BiH i jedna od poznatijih u široj regiji, istražene dužine 697m i površine 8477m².</s><s>Pored Ledenice u Resanovcima postoji još nekoliko pećina, a to su : Čadjava dužine 322.5m i površine 3558.5m², Skakića pećina dužine 55m i površine 304 m², Vodena pećina dužine 1002.5m i površine 10370m². i ponor Struge.</s><s>Veza između ponora Struge i Bastašice kod Drvara utvrdjena je bojenjem 1969 god.</s>

<s>Ledenica je i arheološki lokalitet sa nalazima iz vremena neandertalaca.</s><s>Tu su živjeli Iliri iz plemena Dicioni.</s><s>Rimljani su napravili nekoliko naselja i saobraćajnica.</s>

<s>Reference</s>

<s>Vanjski linkovi 
 Zvanični sajt</s>

<s>Kraška polja u Bosni i Hercegovini
Bosansko Grahovo</s>

